News of the World (אלבום)

News of the World (בעברית: חדשות העולם) הוא אלבומה השישי של להקת הרוק קווין. האלבום יצא ב-28 באוקטובר 1977. שם האלבום הוא גם שם של עיתון שיצא בבריטניה. האלבום כולל את הלהיטים המוכרים של הלהקה, "We Will Rock You" ו-"We Are the Champions". האלבום זכה למעמד של אלבום פלטינה מרובע בארצות הברית ויחד עם האלבום "The Game" הוא האלבום הנמכר ביותר של קווין בארצות הברית. האלבום נחשב לאחד מהאלבומים המוצלחים ביותר של קווין, למרות עזיבתה המהירה של הלהקה את הרוק המתקדם והתחלת ההקלטה באופן ספונטני ועצמאי יותר. בריאן מיי אישר זאת בתוכנית רדיו אמריקאית בשם "In the Studio with Red Beard" שהקדישה תוכנית שלמה לאלבום. האלבום הופק, כמו קודמו, על ידי הלהקה עצמה ביחד עם המפיק מייק סטון. האלבום הוקלט באולפני סרם ווסט וווסקס באנגליה. פרק זה טעון שכתוב. אנא תרמו לוויקיפדיה ועזרו לשכתב אותו. ייתכן שתמצאו פירוט בדף השיחה. הסיבה היא ניסוח. על עטיפת האלבום מופיע ציור מאת הצייר האמריקני פרנק קלי פריס. מתופף הלהקה, רוג'ר טיילור, הציע את הרעיון לציור זה כשראה ציור דומה במגזין בשם "Astounding Science Fiction" מ-1953. בציור נראה רובוט (ששמו הוא פרנק) ענק מחזיק בגופת אדם, ובכותרת מופיע המשפט: "?Please... fix it Daddy" על מנת להמחיש את סיפורו של סופר המדע הבדיוני האמריקאי טום גודווין, "הפער בין". על עטיפת האלבום מחליפים חברי הלהקה את האדם המת המופיע בציור המקורי כשהם "מתים" בעצמם (מרקיורי ומיי מוחזקים בידו של הרובוט בזמן שטיילור וג'ון דיקון נופלים אל הקרקע). בצידה האחורי של העטיפה, ניתן לראות את טיילור נופל אל הקרקע אף הוא. פריס, שהעריץ מוזיקה קלאסית, לא הכיר את הלהקה, אך האזין לה לאחר שצייר את העטיפה ואמר כי "חשבתי שאני פשוט שונא אותם, זה יהרוס את הרעיונות שלי". בסופו של דבר התחבר האמן אל המוזיקה של הלהקה ואף חיבב אותה. We Will Rock You נכתב על ידי הגיטריסט של הלהקה בריאן מיי. הוא מבוצע בסגנון א-קפלה: למעט סולו גיטרה בסוף השיר, השירה מלווה ברקיעות רגליים ובמחיאות כפיים בלבד. השיר יצא לאור כסינגל באותה השנה לצד השיר We Are the Champions. השיר הפך באופן מיידי ללהיט כלל עולמי והגיע למקומות הראשונים בטבלאות הפזמונים של צרפת (#1), הולנד ובריטניה (#2), קנדה ואירלנד (#3) וארצות הברית (#4). בהופעות נהגה הלהקה לבצע את השיר בסוף ההופעה (לפני We Are the Champions) ובליווי תופים, וגם בתחילת ההופעה בעיבוד רוק כבד. We Are the Champions נכתב על ידי סולן הלהקה פרדי מרקיורי, והוא זכה לפרסום רב ולהצלחה במצעדי המוזיקה של מדינות רבות ברחבי העולם. השיר מושמע בעיקר בתור המנון המנצחים בתחרויות ספורט שונות. זהו השיר החותם כל הופעה של קווין. הלהקה ביצעה אותו בגמר עונה 8 של אמריקן איידול לצד הפיינליסטים קריס אלן ואדם למברט, שאף מופיע איתם עד היום. נשיא ארצות הברית דונלד טראמפ הרבה להשתמש בשיר במהלך עצרות שלו בבחירות לנשיאות ארצות הברית 2016. הלהקה כעסה על כך, וטענה שמעולם לא נתנה לו רשות להשתמש בשיר שלהם.Agence France-Presse, Queen protests Donald Trump's use of We Are the Champions, the Guardian, ‏2016-07-20 (באנגלית) All Dead, All Dead נכתב ומושר על ידי גיטריסט הלהקה, בריאן מיי. השיר הזה מהווה ניגוד לשיריו האחרים של מיי, אשר מאופיינים בשירים קצביים, שמחים ומקפיצים בסגנון הארד רוק, זהו שיר עצוב ולחנו מתאפיין במוזיקה מלנכולית. בשיר זה, חוץ משירה מובילה, מיי גם מנגן בפסנתר. מילות השיר באות ממות חתולו של מיי, שדיבר על כך בתוכנית הרדיו In the Studio with Redbeard. בשנת 2017, לכבוד חגיגות ה-40 ליציאת האלבום, הוציאה הלהקה גרסה המשלבת את הגרסה הסופית לביצוע מוקדם של מרקיורי לשיר, בגרסה שכללה מילים שונות מעט. הגרסה ההיברידית הועלתה לאתר יוטיוב ולוותה בקליפ חדש לגמרי.QueenOnline.com - News, www.queenonline.com "Feelings Feelings (Take 10, July 1977)" "Spread Your Wings (BBC Session, October 1977)" "My Melancholy Blues (BBC Session, October 1977)" "Sheer Heart Attack (Live in Paris, February 28 1979)" "We Will Rock You (Fast) (Live in Tokyo, November 1982)" המסומנים ב-* יצאו כסינגלים. כל השירה מבוצעת על ידי פרדי מרקיורי, למעט: Sheer Heart Attack - מרקיורי וטיילור All Dead All Dead - מיי Fight from the Inside - טיילור Sleeping on the Sidewalk - מיי קולות ליווי מבוצעים על ידי מרקיורי, למעט: We Will Rock You - הלהקה וצוות האולפן Sheer Heart Attack - מרקיורי וטיילור All Dead, All Dead - מיי ומרקיורי Fight from the Inside - טיילור Sleeping on the Sidewalk - מיי It's Late - מרקורי, מיי וטיילור תופים: רוג'ר טיילור מראקה: ב-"Who Needs You" - מיי פעמון פרה: ב-"Who Needs You" - מרקיורי כלי הקשה: ב-We Will Rock You - קווין גיטרה בס: ג'ון דיקון פרט ל"Sheer Heart Attack" ו-"Fight from the Inside" - טיילור גיטרה חשמלית: בריאן מיי פרט ל"Sheer Heart Attack" ו-"Fight from the Inside" - טיילור ומי אפקטי גיטרה חשמלית ב"Get Down Make Love" - מיי גיטרה אקוסטית ב-"Spread Your Wings" - דיקון גיטרה ספרדית ב-"Who Needs You" - דיקון ומיי פסנתרים על ידי מרקיורי פרט ל"All Dead, All Dead" - מיי מדיה וקבצים בנושא News of the World בוויקישיתוף מידע על האלבום News of the World באתר MusicBrainz מידע על האלבום News of the World באתר AllMusic האלבום News of the World באתר Discogs האלבום News of the World באתר ספוטיפיי ביקורת על האלבום (אורכב 04.10.2007 בארכיון Wayback Machine), 11 בנובמבר 1977 - The Valley News.